               IL-KUMMISSJONI EWROPEA
            Brussell, 3.3.2017
            COM(2017) 111 final
            2017/0047(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XX (L-Ambjent) tal-Ftehim ŻEE

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u għanijiet tal-proposta

               L-abbozz ta' deċiżjoni tal-Kumitat Konġunt taż-ŻEE (anness mad-deċiżjoni proposta tal-Kunsill) għandu l-għan li jemenda l-Anness XX (L-Ambjent) tal-Ftehim ŻEE sabiex jinkorpora r-Regolament (UE) Nru 510/2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief
                  1
                u atti leġiżlattivi relatati fil-Ftehim ŻEE.

               •Konsistenza mad-dispożizzjonijiet eżistenti fil-qasam ta’ politika

               L-abbozz tad-Deċiżjoni tal-Kumitat Konġunt anness jestendi l-politika diġà eżistenti tal-UE għall-Istati taż-ŻEE-EFTA (in-Norveġja, l-Iżlanda u l-Liechtenstein).

               •Konsistenza ma' politiki oħra tal-Unjoni

               L-estensjoni tal-acquis tal-UE fl-Istati taż-ŻEE-EFTA, permezz tal-inkorporazzjoni tagħhom fil-Ftehim ŻEE titwettaq f’konformità mal-objettivi u l-prinċipji ta’ dan il-Ftehim li għandhom l-għan li jistabbilixxu Żona Ekonomika Ewropea dinamika u omoġenja, ibbażata fuq regoli komuni u kundizzjonijiet ta’ kompetizzjoni ndaqs.

               Dawn l-isforzi jkopru l-politiki kollha fil-qasam tal-moviment liberu tal-persuni, servizzi u kapital, kif ukoll politiki ta’ sostenn u orizzontali speċifikati fil-Ftehim ŻEE.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-leġiżlazzjoni li għandha tiġi inkorporata fil-Ftehim ŻEE hija bbażata fuq l-Artikolu 192(1) tat-Trattat dwar il-Funzjonament tal-Unjoni Ewropea.

               L-Artikolu 1(3) tar-Regolament tal-Kunsill (KE) Nru 2894/94
                  2
                dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tippreżenta, f'kooperazzjoni mas-SEAE, l-abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE kemm jista’ ikun malajr.

               •Sussidjaretà (għal kompetenza mhux esklużiva)

               Il-proposta hija konformi mal-prinċipju tas-sussidjarjetà għar-raġuni li ġejja.

               L-għan ta’ din il-proposta, jiġifieri li tiġi żgurata l-omoġeneità tas-Suq Intern, ma jistax jinkiseb b’mod suffiċjenti mill-Istati Membri u jista' għalhekk, minħabba l-effetti, jintlaħaq aħjar fil-livell tal-Unjoni.

                  Il-proċess ta’ inkorporazzjoni tal-acquis tal-UE fil-Ftehim ŻEE jitwettaq f’konformità mar-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea li jikkonferma l-approċċ li ttieħed.

               •Proporzjonalità

                  F’konformità mal-prinċipju tal-proporzjonalità, il-proposta ma tmurx lil hinn minn dak li hu meħtieġ sabiex jintlaħaq l-għan tagħha — li tiġi żgurata l-omoġeneità tas-Suq Intern.

               •Għażla tal-istrument

                  F'konformità mal-Artikolu 98 tal-Ftehim ŻEE, l-istrument magħżul huwa d-Deċiżjoni tal-Kumitat Konġunt taż-ŻEE. Il-Kumitat Konġunt taż-ŻEE għandu jiżgura l-implimentazzjoni u l-operat effettivi tal-Ftehim ŻEE. Għal dan il-għan, għandu jieħu deċiżjonijiet fil-każijiet previsti fil-Ftehim ŻEE.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Ġbir u użu tal-kompetenzi

                  Fil-qafas tat-tħejjija tal-leġiżlazzjoni inkwistjoni, il-Kummissjoni organizzat konsultazzjoni pubblika fuq l-internet u żewġ laqgħat għall-partijiet ikkonċernati. Barra minn hekk, twettaq studju estern li investiga approċċi regolatorji possibbli għat-tnaqqis tad-diossidju tal-karbonju (CO2) mill-vetturi tax-xogħol ħafif.

               •Valutazzjoni tal-impatt

               Fil-qafas tat-tħejjija tal-leġiżlazzjoni inkwistjoni, il-Kummissjoni wettqet valutazzjoni tal-impatt dettaljata, li tanalizza firxa wiesgħa ta’ għażliet ta’ politika differenti.

               Id-Deċiżjoni tal-Kumitat Konġunt taż-ŻEE mehmuża għandha biss l-għan li testendi s-sistema attwali għall-Istati taż-ŻEE-EFTA.

               4.IMPLIKAZZJONIJIET GĦALL-BAĠIT

               Mhuwa mistenni l-ebda impatt fuq il-baġit b’riżultat tal-inkorporazzjoni fil-Ftehim ŻEE, minħabba li kull dħul addizzjonali potenzjali dovut għar-reġistrazzjoni ta’ vetturi fl-Istati taż-ŻEE-EFTA jkollu jiġi trasferit lill-Awtorità ta' Sorveljanza tal-EFTA, u viċe versa.

               5.ELEMENTI OĦRA

               Ġustifikazzjoni tal-adattamenti ewlenin mitluba u soluzzjoni proposta

               Ir-Regolament (UE) Nru 510/2011 jistabbilixxi sistema ta’ standards ta’ rendiment għall-emissjonijiet minn vetturi kummerċjali ħfief. L-abbozz tad-Deċiżjoni tal-Kumitat Konġunt jestendi s-sistema tal-UE għall-Istati taż-ŻEE-EFTA, b’tali mod li s-sistema se tinkludi l-Istati kollha taż-ŻEE ħlief il-Liechtenstein.

               Primjums għal emissjonijiet eċċessivi, l Artikolu 9(1) tar-Regolament (KE) Nru 510/2011 kif rifless fl-adattament (i) tad-Deċiżjoni tal-Kumitat Konġunt

               Ġie inkluż test ta’ adattament minħabba li se tkun ir-responsabbiltà tal-Awtorità ta’ Sorveljanza tal-EFTA li timponi l-ħlas ta’ primjums għall-eċċess ta' emissjonijiet fuq il-manifatturi stabbiliti fl-Istati taż-ŻEE-EFTA.

               Il-primjums se jiġu imposti b’mod konġunt għal vetturi kummerċjali ħfief mibjugħin fl-UE u l-Istati taż-ŻEE-EFTA rispettivament. Konsegwentement, hemm bżonn li l-primjums jiġu maqsuma bejn in-naħat tal-UE/EFTA.

               Għaldaqstant huwa ssuġġerit li jkun hemm gwida għat-tqassim, sabiex il-primjums jinqasmu proporzjonalment abbażi tas-sehem ta’ vetturi kummerċjali ħfief irreġistrati fl-UE jew fl-Istati tal-EFTA, rispettivament, meta mqabbel mal-għadd totali ta’ vetturi kummerċjali ħfief irreġistrati fiż-ŻEE.

               Ġbir tal-primjums għall-emissjonijiet eċċessivi, l-Artikolu 9(3) tar-Regolament (KE) Nru 510/2011 kif rifless fl-adattament (j) tad-Deċiżjoni tal-Kumitat Konġunt

               L-Artikolu 9(3) jipprovdi bażi ġuridika għall-Kummissjoni biex tistabbilixxi metodi għall-ġbir ta’ primjums għall-emissjonijiet eċċessivi. Tali metodi ġew stabbiliti bid-Deċiżjoni tal-Kummissjoni 2012/99/UE
                  3
               . Minħabba li skont il-Ftehim ŻEE hemm awtorità ta’ sorveljanza u sistema ta’ sorveljanza separati, ġie inkluż test ta’ adattament għall-Awtorità ta' Sorveljanza tal-EFTA biex tiddetermina l-mezzi biex jinġabru l-primjums għall-emissjonijiet eċċessivi. Dawn il-mezzi għandhom ikunu bbażati fuq mezzi tal-Kummissjoni.

               L-allokazzjoni tal-primjums għall-emissjonijiet eċċessivi, l-Artikolu 9(4) tar-Regolament (KE) Nru 510/2011 kif rifless fl-adattament (k) tad-Deċiżjoni tal-Kumitat Konġunt

               L-Artikolu 9(4) jistipula li l-primjums għandhom jitqiesu bħala dħul għall-baġit ġenerali tal-UE.

               Konsegwentement, ġie inkluż test ta’ adattament għall-Istati tal-EFTA biex tiġi ddeterminata l-allokazzjoni tal-ammonti tal-primjum għall-emissjonijiet eċċessivi li jikkorrispondu għan-naħa tal-EFTA.

               L-applikabbiltà tar-Regolament (UE) Nru 510/2011 għal-Liechtenstein kif rifless fl-addatament (o) tad-Deċiżjoni tal-Kumitat Konġunt

               Ir-relazzjoni storikament dejjiema bejn il-Liechtenstein u l-Iżvizzera hija waħda mill-qrib ħafna u influwenzata ħafna mit-Trattat Doganali u Monetarju bejn iż-żewġ pajjiżi (li jistabbilixxi ta’ unjoni doganali u monetarja) li ġie konkluż fl-1923 (LGBl. 1923 Nru 24). It-Trattat Doganali u Monetarju mal-Iżvizzera għandu wkoll impatt sinifikanti fuq l-istrateġiji ambjentali u fiskali tal-Liechtenstein. Bosta dispożizzjonijiet ambjentali Żvizzeri huma, permezz tat-Trattat Doganali u Monetarju, applikabbli direttament fil-Liechtenstein jew huma implimentati fil-liġi tal-Liechtenstein fuq il-bażi ta’ trattati bilaterali bejn iż-żewġ pajjiżi.

               Fuq dan l-isfond, il-Liechtenstein titlob li tkun eżentata mill-applikazzjoni tar-Regolament (UE) Nru 510/2011, minħabba li permezz tal-applikazzjoni tal-iskema ta’ prestazzjoni tal-emissjonijiet Żvizzera fil-Liechtenstein l-għanijiet stabbiliti mil-leġiżlazzjoni tal-UE se jinkisbu xorta waħda.

               2017/0047 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE dwar emenda
                  għall-Anness XX (L-Ambjent) tal-Ftehim ŻEE

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1) flimkien mal-Artikolu 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994
                  4
                dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea, u b'mod partikolari l-Artikolu 1(3) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea ("il-Ftehim ŻEE") daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Anness XX (L-Ambjent) tal-Ftehim ŻEE.

               (3)Ir-Regolament (UE) Nru 510/2011 tal-Parlament Ewropew u tal-Kunsill
                  5
                għandu jiġi inkorporat fil-Ftehim ŻEE.

               (4)Ir-Regolament Delegat tal-Kummissjoni (UE) Nru 205/2012
                  6
                għandu jiġi inkorporat fil-Ftehim ŻEE.

               (5)Ir-Regolament ta' Implimentazzjoni tal-Kummissjoni (UE) Nru 293/2012
                  7
                għandu jiġi inkorporat fil-Ftehim ŻEE.

               (6)Ir-Regolament ta’ Delega tal-Kummissjoni (UE) Nru 114/2013
                  8
                għandu jiġi inkorporat fil-Ftehim ŻEE.

               (7)Ir-Regolament ta’ Delega tal-Kummissjoni (UE) Nru 1047/2013
                  9
                għandu jiġi inkorporat fil-Ftehim ŻEE.

               (8)Ir-Regolament (UE) Nru 253/2014 tal-Parlament Ewropew u tal-Kunsill
                  10
                għandu jiġi inkorporat fil-Ftehim ŻEE.

               (9)Ir-Regolament ta’ Delega tal-Kummissjoni (UE) Nru 404/2014
                  11
                għandu jiġi inkorporat fil-Ftehim ŻEE.

               (10)Ir-Regolament ta' Implimentazzjoni tal-Kummissjoni (UE) Nru 410/2014
                  12
                għandu jiġi inkorporat fil-Ftehim ŻEE.

               (11)Ir-Regolament ta' Implimentazzjoni tal-Kummissjoni (UE) Nru 427/2014
                  13
                għandu jiġi inkorporat fil-Ftehim ŻEE.

               (12)L-Anness XX (L-Ambjent) tal-Ftehim ŻEE għandu għalhekk jiġi emendat skont dan.

               (13)Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XX (L-Ambjent) tal-Ftehim ŻEE, għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 145, 31.5.2011, p. 1.

                     (2)
                  ĠU L 305, 30.11.1994, p. 6-8.

                     (3)
                  Id-Deċiżjoni ta’ Implimentazzjoni tal-Kummissjoni 2012/99/UE tas-17 ta’ Frar 2012 dwar l-arranġamenti ddettaljati għall-ġbir tal-primjums għal emissjonijiet eċċessivi tas-CO2 minn vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill, ĠU L 47, 18.2.2012, p. 69.

                     (4)
                  ĠU L 305, 30.11.1994, p. 6-8.

                     (5)
                  Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief  (ĠU L 145, 31.5.2011, p. 1).

                     (6)
                  Ir-Regolament ta’ Delega tal-Kummissjoni (UE) Nru 205/2012 tas- 6 ta’ Jannar 2012 li jemenda l-Anness II għar-Regolament (UE) Nru 510/2011 tal-Parlament Ewropew u tal-Kunsill fir-rigward tas-sors tad-dejta u tal-parametri tad-dejta li għandhom ikunu rrappurtati mill-Istati Membri, (ĠU L 72, 10.3.2012, p. 2).

                     (7)
                  Ir-Regolament ta’ Implimentazzjoni tal-Kummissjoni (UE) Nru 293/2012 tat-3 ta’ April 2012 dwar il-monitoraġġ u r-rapportar ta’ dejta fuq ir-reġistrazzjoni ta’ vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 98, 4.4.2012, p. 1).

                     (8)
                  Ir-Regolament ta’ Delega tal-Kummissjoni (UE) Nru 114/2013 tas-6 ta’ Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta’ emissjonijiet speċifiċi tas-CO 2 għal vetturi kummerċjali ħfief ġodda (ĠU L 38, 9.2.2013, p. 1).

                     (9)
                  Ir-Regolament ta’ Delega tal-Kummissjoni (UE) Nru 1047/2013 tal-21 ta’ Awwissu 2013 li jemenda r-Regolament ta’ Delega tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta’ CO2 fl-2010 speċifikati għall-manifattur Piaggio, (ĠU L 285, 29.10.2013, p. 1).

                     (10)
                  Ir-Regolament (UE) Nru 253/2014 tal-Parlament Ewropew u Tal-Kunsill tas-26 ta’ Frar 2014 li jemenda r-Regolament (UE) Nru 510/2011 bil-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta’ CO2 minn vetturi kummerċjali ħfief ġodda, (ĠU L 84, 20.3.2014, p. 38).

                     (11)
                  Ir-Regolament ta' Delega tal-Kummissjoni (UE) Nru 404/2014 tas-17 ta' Frar 2014 li jemenda l-Anness II tar-Regolament (UE) Nru 510/2011 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta' CO2 minn vetturi kummerċjali ħfief ġodda li t-tip tagħhom diġà ġie approvat fi proċess b'diversi stadji, (ĠU L 121, 24.4.2014, p. 1).

                     (12)
                  Ir-Regolament ta' implimentazzjoni tal-Kummissjoni (UE) Nru 410/2014 tat-23 ta' April 2014 li jemenda r-Regolament ta' Implimentazzjoni tal-Kummissjoni (UE) Nru 293/2012 dwar il-monitoraġġ tal-emissjonijiet tas-CO2 minn vetturi kummerċjali ħfief ġodda skont it-tip approvat fil-proċess ta' diversi stadji, (ĠU L 121, 24.4.2014, p. 21).

                     (13)
                  Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 125, 26.4.2014, p. 57).

    ---documentbreak---

               IL-KUMMISSJONI EWROPEA
            Brussell, 3.3.2017
            COM(2017) 111 final
            ANNESS
            tal-
            proposta għal Deċiżjoni tal-Kunsill

               dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XX (L-Ambjent) tal-Ftehim ŻEE

               DEĊIŻJONI TAL-KUMITAT KONĠUNT TAŻ-ŻEE

                  Nru

                  ta’
               li temenda l-Anness XX (L-Ambjent) tal-Ftehim ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,

               Billi:

               (1)Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief
                  1
                għandu jiġi inkorporat fil-Ftehim ŻEE.

               (2)Ir-Regolament ta’ Delega tal-Kummissjoni (UE) Nru 205/2012 tas- 6 ta’ Jannar 2012 li jemenda l-Anness II għar-Regolament (UE) Nru 510/2011 tal-Parlament Ewropew u tal-Kunsill fir-rigward tas-sors tad-dejta u tal-parametri tad-dejta li għandhom ikunu rrappurtati mill-Istati Membri
                  2
                għandu jiġi inkorporat fil-Ftehim ŻEE.

               (3)Ir-Regolament ta’ Implimentazzjoni tal-Kummissjoni (UE) Nru 293/2012 tat-3 ta’ April 2012 dwar il-monitoraġġ u r-rapportar ta’ dejta fuq ir-reġistrazzjoni ta’ vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill
                  3
                għandu jiġi inkorporat fil-Ftehim ŻEE.

               (4)Ir-Regolament ta’ Delega tal-Kummissjoni (UE) Nru 114/2013 tas-6 ta’ Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta’ emissjonijiet speċifiċi tas-CO2 għal vetturi kummerċjali ħfief ġodda
                  4
                għandu jiġi inkorporat fil-Ftehim ŻEE.

               (5)Ir-Regolament ta’ Delega tal-Kummissjoni (UE) Nru 1047/2013 tal-21 ta’ Awwissu 2013 li jemenda r-Regolament ta’ Delega tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta’ CO2 fl-2010 speċifikati għall-manifattur Piaggio
                  5
                għandu jiġi inkorporat fil-Ftehim ŻEE.

               (6)Ir-Regolament (UE) Nru 253/2014 tal-Parlament Ewropew u Tal-Kunsill tas-26 ta’ Frar 2014 li jemenda r-Regolament (UE) Nru 510/2011 bil-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta’ CO2 minn vetturi kummerċjali ħfief ġodda
                  6
                għandu jiġi inkorporat fil-Ftehim ŻEE.

               (7)Ir-Regolament ta' Delega tal-Kummissjoni (UE) Nru 404/2014 tas-17 ta' Frar 2014 li jemenda l-Anness II tar-Regolament (UE) Nru 510/2011 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta' CO2 minn vetturi kummerċjali ħfief ġodda li t-tip tagħhom diġà ġie approvat fi proċess b'diversi stadji
                  7
                għandu jiġi inkorporat fil-Ftehim ŻEE.

               (8)Ir-Regolament ta' implimentazzjoni tal-Kummissjoni (UE) Nru 410/2014 tat-23 ta' April 2014 li jemenda r-Regolament ta' Implimentazzjoni tal-Kummissjoni (UE) Nru 293/2012 dwar il-monitoraġġ tal-emissjonijiet tas-CO2 minn vetturi kummerċjali ħfief ġodda skont it-tip approvat fil-proċess ta' diversi stadji
                  8
                għandu jiġi inkorporat fil-Ftehim ŻEE.

               (9)Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill
                  9
                għandu jiġi inkorporat fil-Ftehim ŻEE.

               (10)L-Anness XX tal-Ftehim ŻEE għandu għalhekk jiġi emendat skont dan,

               ADOTTA DIN ID-DEĊIŻJONI:

               Artikolu 1

               Dan li ġej jiddaħħal wara l-punt 21av (Id-Direttiva 2009/33/KE tal-Parlament Ewropew u tal-Kunsill) tal-Anness XX tal-Ftehim ŻEE:

               "21aw.32011 R 0510: Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta’ rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief  (ĠU L 145, 31.5.2011, p. 1), kif emendat bi:

               –32012 R 0205: Ir-Regolament ta' Delega tal-Kummissjoni (UE) Nru 205/2012 tas-6 ta’ Jannar 2012 (ĠU L 72, 10.3.2012, p. 2),

               –32014 R 0253: Ir-Regolament (UE) Nru 253/2014 tal-Parlament Ewropew u tal-Kunsill tas-26 ta’ Frar 2014 (ĠU L 84, 20.3.2014. p. 38),

               –32014 R 0404: Ir-Regolament ta’ Delega tal-Kummissjoni (UE) Nru 404/2014 tas-17 ta' Frar 2014 (ĠU L 121, 24.4.2014, p. 1).

               Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

               (a)Is-subparagrafu li ġej għandu jiżdied fl-Artikolu 7(2):

               “Jekk il-grupp jinkludi biss manifatturi stabbiliti fl-Istati tal-EFTA, il-manifatturi għandhom jirreġistraw l-informazzjoni mal-Awtorità ta’ Sorveljanza tal-EFTA. Jekk il-konsorzju jinkludi mill-inqas manifattur wieħed stabbilit fl-Unjoni u mill-inqas manifattur wieħed stabbilit fl-Istati tal-EFTA, il-manifatturi għandhom jirreġistraw l-informazzjoni mal-Kummissjoni u l-Awtorità ta’ Sorveljanza tal-EFTA.”

               (b)Is-subparagrafu li ġej għandu jiżdied fl-Artikolu 7(3):

               “L-Awtorità ta’ Sorveljanza tal-EFTA għandha tinnotifika lill-manifatturi stabbiliti fl-Istati tal-EFTA.”

               (c)Is-subparagrafu li ġej għandu jiżdied fl-Artikolu 7(4):

               “Jekk il-konsorzju jinkludi biss manifatturi stabbiliti fl-Istati tal-EFTA, il-manifatturi għandhom jinfurmaw b'mod konġunt lill-Awtorità ta’ Sorveljanza tal-EFTA. Jekk il-konsorzju jinkludi jew huwa estiż biex jinklużi mill-inqas manifattur wieħed stabbilit fl-Unjoni u mill-inqas manifattur wieħed stabbilit fl-Istati tal-EFTA, il-manifatturi għandhom jinformaw b’mod konġunt kemm lill-Kummissjoni kif ukoll lill-Awtorità ta’ Sorveljanza tal-EFTA.”

               (d)Fl-Artikolu 7(5), il-kliem “Artikoli 101 u 102 TFUE” għandhom jinqraw “Artikoli 53 u 54 tal-Ftehim ŻEE” u l-kelma “Unjoni” tinqara “ŻEE”.

               (e)Fl-Artikolu 7(7) u l-Artikolu 10(1), il-kliem “jew l-Awtorità ta’ Sorveljanza tal-EFTA" għandhom jiddaħħlu wara l-kelma “Kummissjoni”.

               (f)Id-data li jirrappurtaw l-Istati tal-EFTA tinżamm ukoll fir-reġistru ċentrali msemmi fl-Artikolu 8(4).

               (g)Is-subparagrafu li ġej għandu jiżdied fl-Artikolu 8(4):

               “L-Awtorità ta’ Sorveljanza tal-EFTA għandha tagħmel il-kalkoli stipulati fis-subparagrafu 1 għall-manifatturi stabbiliti fl-Istati tal-EFTA u tinnotifika lil kull manifattur stabbiliti fl-Istati tal-EFTA konformi mat-tieni subparagrafu.”

               (h)Mingħajr preġudizzju għall-Protokoll 1 tal-Ftehim, fl-Artikolu fl-Artikolu 8(5) u (6), l-Artikolu 11(3), (4), (5) u (6), il-kliem “jew l-Awtorità ta’ Sorveljanza tal-EFTA, skont il-każ,” għandhom jiddaħħlu wara l-kelma “Kummissjoni”.

               (i)Is-subparagrafi li ġejjin għandhom jiżdiedu mal-Artikolu 9(1):

               “Meta manifattur jew amministratur ta’ konsorzju jkun stabbilit fi Stat tal-EFTA, l-awtorità ta' Sorveljanza tal-EFTA għandha timponi primjum għal emissjonijiet eċċessivi.

               L-ammonti tal-primjum għal emissjonijiet eċċessivi għandhom jitqassmu bejn il-Kummissjoni u l-Awtorità ta’ Sorveljanza tal-EFTA proporzjonalment għas-sehem ta’ reġistrazzjonijiet ta’ vetturi kummerċjali ħfief fl-UE jew fl-Istati tal-EFTA, rispettivament, meta mqabbel mal-għadd totali ta’ vetturi kummerċjali ħfief irreġistrati fiż-ŻEE.”

               (j)Is-subparagrafi li ġejjin għandhom jiżdiedu mal-Artikolu 9(3):

               “Il-Kummissjoni Ewropea għandha tuża l-mezzi stabbiliti tagħha għall-ġbir ta’ primjums għal emissjonijiet eċċessivi kif stipulat fid-Deċiżjoni tal-Kummissjoni 2012/99/UE taħt il-paragrafu 1 ukoll fir-rigward ta’ reġistrazzjonijiet fl-Istati tal-EFTA ta’ manifatturi stabbiliti fl-UE.

               L-Awtorità ta’ Sorveljanza tal-EFTA għandha tiddetermina l-mezzi biex jinġabru l-primjums għal emissjonijiet eċċessivi taħt il-paragrafu 1. Dawn il-mezzi għandhom ikunu bbażati fuq mezzi tal-Kummissjoni.”

               (k)Is-subparagrafu li ġej għandu jiżdied fl-Artikolu 9(4):

                “Għall-Istati tal-EFTA, l-Istati tal-EFTA jiddeterminaw l-allokazzjoni tal-ammonti tal-primjum għal emissjonijiet eċċessivi.”

               (l)Mingħajr preġudizzju għall-Protokoll 1 tal-Ftehim, fl-Artikoli 11(2), il-kliem “, jew, fil-każ ta’ manifattur stabbilit fl-Istati tal-EFTA, lill-Awtorità ta’ Sorveljanza tal-EFTA,” għandhom jiddaħħlu wara l-kelma “Kummissjoni”.

               (m)Is-subparagrafu li ġej għandu jiżdied fl-Artikolu 12(2):

               “Fornituri jew manifatturi stabbiliti fl-Istati tal-EFTA għandhom jibagħtu applikazzjonijiet konformi ma’ dan l-Artikolu lill-Kummissjoni. Il-Kummissjoni għandha tagħti l-istess prijorità għal tali applikazzjonijiet kif tagħti lil applikazzjonijiet oħrajn skont dan l-artikolu.”

               (n)Is-subparagrafu li ġej għandu jiżdied fl-Artikolu 12(4):

               “Deċiżjonijiet tal-Kummissjoni li japprovaw teknoloġiji innovattivi skont dan l-Artiklu huma applikabbli b’mod ġenerali u għandhom jiġu inkorporati fil-Ftehim ŻEE.”

               (o)Dan ir-Regolament ma għandux japplika għal-Liechtenstein.

               21awa.32012 R 0293: Ir-Regolament ta’ Implimentazzjoni tal-Kummissjoni (UE) Nru 293/2012 tat-3 ta’ April 2012 dwar il-monitoraġġ u r-rapportar ta’ dejta fuq ir-reġistrazzjoni ta’ vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 98, 4.4.2012, p. 1), kif emendat minn:

               –32014 R 0410: Ir-Regolament ta’ Implimentazzjoni tal-Kummissjoni (UE) Nru 410/2014 tat-23 ta’ April 2014 (ĠU L 121, 24.4.2014, p. 21).

               Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

               (a)Fl-Artikoli 9 u 10, il-kliem “, jew fil-każ ta’ manifattur stabbilit fl-Istati tal-EFTA, lill-Awtorità ta’ Sorveljanza tal-EFTA,” għandhom jiddaħħlu wara l-kelma “Kummissjoni”.

               (b)L-Artikolu 10 (a) (3) ma għandux japplika fir-rigward tal-Awtorità ta' Sorveljanza tal-EFTA.

               21awb.32013 R 0114: Ir-Regolament ta’ Delega tal-Kummissjoni (UE) Nru 114/2013 tas-6 ta’ Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta’ emissjonijiet speċifiċi tas-CO2 għal vetturi kummerċjali ħfief ġodda (ĠU L 38, 9.2.2013, p. 1) kif emendat minn:

               –32013 R 1047: Ir-Regolament ta’ Delega tal-Kummissjoni (UE) Nru 1047/2013 tal-21 ta' Awissu 2013 (ĠU L 285, 29.10.2013, p. 1).

               Ir-Regolament għandu, għall-finijiet ta' dan il-Ftehim, jinqara bl-adattamenti li ġejjin:

               (a)Mingħajr preġudizzju għall-Protokoll 1 għall-Ftehim, fl-Artikolu 6(1), il-kliem “, jew mill-Awtorità ta’ Sorveljanza tal-EFTA, skont il-każ,” għandhom jiddaħħlu wara l-kelma “il-Kummissjoni”.

               (b)L-Artikolu 6(2) u l-email imniżżla fl-Anness I m'għandhomx japplikaw fir-rigward tal-Awtorità ta’ Sorveljanza tal-EFTA.

               21awc.32014 R 0427: Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 125, 26.4.2014, p. 57)."

               Artikolu 2

               It-testi tar-Regolamenti (UE) Nru 510/2011 u (UE) Nru 253/2014, Ir-Regolamenti Delegati (UE) Nru 205/2012, (UE) Nru 114/2013, (UE) Nru 1047/2013 u (UE) Nru 404/2014, u r-Regolamenti ta' Implimentazzjoni (UE) Nru 293/2012, (UE) Nru 410/2014 u (UE) Nru 427/2014 fil-lingwa Iżlandiża u l-lingwa Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.

               Artikolu 3

               Din id-Deċiżjoni għandha tidħol fis-seħħ fi […], bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE*.

                  10Artikolu 4

               Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.

               Magħmul fi Brussell, […].

                     Għall-Kumitat Konġunt taż-ŻEE

                     Il-President
                     […]

                     Is-Segretarji
                     tal-Kumitat Konġunt taż-ŻEE
                     […]

                     (1)
                  ĠU L 145, 31.5.2011, p. 1.

                     (2)
                  ĠU L 72, 10.3.2012, p. 2.

                     (3)
                  ĠU L 98, 4.4.2012, p. 1.

                     (4)
                  ĠU L 38, 9.2.2013, p. 1.

                     (5)
                  ĠU L 285, 29.10.2013, p. 1.

                     (6)
                  ĠU L 84, 20.3.2014, p. 38.

                     (7)
                  ĠU L 121, 24.4.2014, p. 1.

                     (8)
                  ĠU L 121, 24.4.2014, p. 21.

                     (9)
                  ĠU L 125, 26.4.2014, p. 57.

                     (10)
                  [Ma huma indikati l-ebda rekwiżiti kostituzzjonali.] [Hemm indikati rekwiżiti kostituzzjonali.]


				|

		52012PC0611

			Proposta għal DEĊIŻJONI TAL-KUNSILL li tawtorizza lill-Bulgarija u lir-Rumanija biex japplikaw miżuri ta’ deroga mill-Artikolu 5 tad-Direttiva 2006/112/KE dwar is-sistema komuni ta’ taxxa fuq il-valur miżjud /* COM/2012/0611 final - 2012/0293 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Skont l-Artikolu 395 tad-Direttiva
2006/112/KE tat-28 ta' Novembru 2006 dwar is-sistema komuni ta'
taxxa fuq il-valur miżjud[1]
(minn hawn ’il quddiem: Id-Direttiva tal-VAT'), il-Kunsill, filwaqt li jaġixxi
unanimament fuq proposta mill-Kummissjoni, jista' jawtorizza lil kwalunkwe Stat
Membru biex japplika miżuri speċjali għal deroga
mid-dispożizzjonijiet ta’ dik id-Direttiva, sabiex jissimplifika
l-proċedura tal-ħlas tat-taxxa fuq il-valur miżjud (VAT) jew
iwaqqaf milli jseħħu ċerti forom ta' evażjoni jew evitar
tat-taxxa.
B'ittra rreġistrata għand il-Kummissjoni
fil-25 ta' Mejju 2011, il-Bulgarija u r-Rumanija talbu
awtorizzazzjoni biex jidderogaw mid-dispożizzjonijiet tal-Artikolu 5
tad-Direttiva tal-VAT li jirregolaw l-ambitu territorjali tal-VAT fir-rigward
pont transkonfinali (triq u ferrovija) fuq id-Danubju. B'ittra rreġistrata
għand il-Kummissjoni fis-7 ta’ Marzu 2012, din it-talba
ġiet sostitwita parzjalment mill-Bulgarija u r-Rumanija.
B’konformità mal-Artikolu 395(2)
tad-Direttiva tal-VAT, il-Kummissjoni infurmat lill-Istati Membri l-oħra
b’ittra ddatata s-17 ta’ Lulju 2012, bit-talbiet magħmulin
mill-Bulgarija u r-Rumanija (madankollu, Spanja ġiet infurmata b’ittra
tat-18 ta’ Lulju 2012). Permezz ta’ ittra ddatata
d-19 ta’ Lulju 2012, il-Kummissjoni nnotifikat lill-Bulgarija u
r-Rumanija li hi kellha l-informazzjoni kollha li kienet tikkunsidra
meħtieġa sabiex tqis it-talba.
Sabiex jiffaċilitaw it-traffiku bit-triq u
bil-ferrovija bejn it-territorji tagħhom, il-Bulgarija u r-Rumanija
ddeċidew li jiffirmaw ftehim fil-5 ta' Ġunju 2000
għall-kostruzzjoni ta' pont transkonfinali fuq ix-xmara Danubju bejn Vidin
(il-Bulgarija) u Calafat (ir-Rumanija).
F'dan il-kuntest, il-Bulgarija u r-Rumanija talbu
li jkunu awtorizzati li japplikaw miżuri ta' deroga rigward ir-regoli
tal-VAT fuq it-territorjalità għall-manutenzjoni u t-tiswija ta’ dak
il-pont u l-iċċarġjar tal-pedaġġ għall-qsim
(il-kostruzzjoni tal-pont transkonfinali kienet espliċitament eskluża
mit-talba għad-deroga).
Skont ir-regoli normali, il-prinċipju ta'
territorjalità stipulat fl-Artikolu 5 tad-Direttiva dwar il-VAT, flimkien
mar-regoli dwar l-post ta' provvista, jeħtieġ li l-VAT Bulgara tkun
iċċarġjata fuq il-manutenzjoni u t-tiswija imwettqa
fil-Bulgarija. Bl-istess mod, manutenzjoni u tiswija mwettqa fit-territorju
Rumen tkun suġġetta għall-VAT Rumena. Meta wieħed japplika
r-regoli normali, dan jimplika li jrid jiġi stabbilit il-post eżatt
tat-tranżazzjonijiet taxxabbli skont it-territorju li fih tkun saret kull
parti tax-xogħlijiet. Għal dak il-għan ikun meħtieġ
li, l-impriżi involuti fix-xogħlijiet jistabbilixxu b’ċertezza
l-fruntiera territorjali fix-xmara Danubju għal xogħol imwettaq ’il
fuq mill-ilma. Il-Bulgarija u r-Rumanija huma tal-fehma li l-applikazzjoni ta’
dawn ir-regoli normali joħolqu kumplikazzjonijiet ta' taxxa għal dawn
l-impriżi u l-għan ta' din is-simplifikazzjoni tad-deroga hija
għalhekk, kif mitlub, biex tiġi stabbilita l-fruntiera territorjali
bħala f’nofs il-pont.
Rigward il-pedaġġi, l-ammont taxxabbli
għandu, taħt ir-regoli attwali, jkun relatat mal-parti tal-pont li
tappartjeni lil kull wieħed mill-Istati Membri. Minbarra l-problema
msemmija hawn fuq dwar li tiġi stipulata l-fruntiera territorjali, kull
vjaġġ fuq il-pont għandu jkun fatturat skont żewġ
pedaġġi u żewġ rati differenti tal-VAT: waħda
għat-territorju Bulgaru u l-oħra għat-territorju Rumen; li
jista’ jkun ta’ piż fuq il-persuni taxxabbli kkonċernati. F’dan
ir-rigward, l-għan tad-deroga rigward il-pedaġġi huwa li l-pont
jiġi kkunsdidrat bħala li qiegħed fuq it-territorju tal-Istat
Membru minn fejn jibda l-vjaġġ ta' transitu. Fil-prattika, il-VAT
Bulgara se tiġi imposta fuq il-pedaġġ kollu tal-vjaġġi
kollha li jibdew minn naħa Bulgara u jaqsmu il-pont transkonfinali lejn
ir-Rumanija. Bl-istess mod, il-VAT Rumena se tiġi imposta fuq
il-pedaġġ kollu tal-vjaġġi kollha li jibdew fir-Rumanija.
Dan se jissimplifika l-mod kif il-VAT hija kkalkulata rrappurtata.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Ma kienx hemm ħtieġa ta’ konsultazzjoni
jew tal-użu tal-kompetenza ta’ esperti esterni.
Id-Deċiżjoni proposta għandha
l-għan li tissimplifika l-ġbir tal-VAT fir-rigward ta' ċerti
servizzi relatati ma’ pont transkonfinali.
Minħabba l-ambitu ristrett tad-deroga,
l-impatt se jkun fi kwalunkwe każ limitat.
3.           ELEMENTI LEGALI TAL-PROPOSTA
Id-Deċiżjoni tawtorizza lill-Bulgarija u
r-Rumanija biex japplikaw miżuri ta' deroga mill-applikazzjoni
territorjali tad-Direttiva tal-VAT fir-rigward ta’ pont transkonfinali.
Din id-Deċiżjoni hi bbażata fuq
l-Artikolu 395 tad-Direttiva tal-VAT.
Il-proposta taqa' taħt il-kompetenza
esklużiva tal-UE. Il-prinċipju tas-sussidjarjetà għalhekk ma
japplikax.
Din id-Deċiżjoni tikkonċerna
awtorizzazzjoni mogħtija lil Stati Membri individwali fuq it-talba
tagħhom stess u ma tikkostitwixxi l-ebda obbligu.
Minħabba l-limitu strett fl-ambitu,
il-miżura speċjali tidher li hi proporzjonata mal-għan segwit.
Skont l-Artikolu 395 tad-Direttiva tal-VAT,
deroga mir-regoli komuni tal-VAT hija possibbli biss bl-awtorizzazzjoni
tal-Kunsill li jaġixxi b'mod unanimu fuq proposta mill-Kummissjoni.
L-uniku strument xieraq huwa Deċiżjoni tal-Kunsill peress li tista'
tiġi indirizzata lil Stat Membru individwali.
4.           IMPLIKAZZJONI BAĠITARJA
Il-proposta ma għandhiex implikazzjonijiet
għall-baġit tal-Unjoni.
2012/0293 (NLE)
Proposta għal
DEĊIŻJONI TAL-KUNSILL
li tawtorizza lill-Bulgarija u lir-Rumanija
biex japplikaw miżuri ta’ deroga mill-Artikolu 5
tad-Direttiva 2006/112/KE dwar is-sistema komuni ta’ taxxa fuq il-valur
miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta’ taxxa fuq il-valur miżjud[2], u b’mod partikolari
l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       B'ittri rreġistrati
għand il-Kummissjoni fil-25 ta' Mejju 2011, il-Bulgarija u
r-Rumanija talbu awtorizzazzjoni biex jidderogaw mid-dispożizzjonijiet
tal-Artikolu 5 tad-Direttiva 2006/112/KE li jirregolaw l-ambitu
territorjali tal-VAT fir-rigward ta’ pont transkonfinali (triq u ferrovija) fuq
id-Danubju. Il-Bulgarija u r-Rumanija ssostitwew parzjalment din it-talba permezz
ta’ ittra rreġistrata għand il-Kummissjoni fis-7 ta’Marzu 2012.
(2)       B’konformità
mal-Artikolu 395(2) tad-Direttiva 2006/12/KE, permezz ta’ ittra ddatata
s-17 ta’ Lulju 2012 il-Kummissjoni infurmat lill-Istati Membri
l-oħrajn bit-talba li għamlu l-Bulgarija u r-Rumanija;
bl-eċċezzjoni ta' Spanja li kienet infurmata b’ittra
tat-18 ta’ Lulju 2012. Permezz ta’ ittra ddatata
d-19 ta’ Lulju 2012, il-Kummissjoni nnotifikat lill-Bulgarija u
r-Rumanija li hi kellha l-informazzjoni kollha li kienet tikkunsidra
meħtieġa sabiex tqis it-talba.
(3)       Fir-rigward tal-manutenzjoni
u t-tiswija tal-pont, id-deroga mitluba mill-Bulgarija u r-Rumanija hija li
n-nofs ta’ pont jiġi kkunsidrat bħala l-fruntiera territorjali bejn
iż-żewġ Stati Membri.
(4)       Fir-rigward ta'
ċċarġjar ta' pedaġġi biex wieħed jaqsam il-pont
transkonfinali, iż-żewġ Stati Membri jixtiequ jikkunsidraw
it-tul kollu tal-pont bħala parti mit-territorju tal-Istat li fih jibda xi
vjaġġ ta' transitu. B’hekk il-VAT Bulgara biss se tiġi imposta
fuq il-pedaġġ kollu tal-vjaġġi kollha li jibdew minn
naħa Bulgara. Bl-istess mod, il-VAT Rumena biss se tiġi imposta fuq
vjaġġi li jibda minn naħa Rumena.
(5)       Fin-nuqqas ta' miżuri
ta' deroga, kif jiġi stabbilit il-post ta’ provvista
għall-manutenzjoni, tiswija u ċċarġjar tal-pedaġġ
l-ewwel nett ikunu jiddependu fuq l-istabbiliment preċiż
tal-fruntieri territorjali ’l fuq mill-ilma li, fil-prattika, tkun wisq
diffiċli għall-persuni taxxabbli involuti. It-tieni, kemm tal-VAT
Bulgara kif ukoll dik Rumena jkollhom ikunu applikati fuq il-pedaġġ
mitlub għal vjaġġ f'direzzjoni waħda fuq il-pont
transkonfinali minn Stat Membru għall-ieħor. Il-miżuri ta’
deroga huma għalhekk maħsuba biex jissimplifikaw l-ġbir tal-VAT
fuq dawn is-servizzi.
(6)       Billi l-materja involuta hija
d-definizzjoni tat-territorju għal skopijiet ta' VAT li għaliha
m'għandu jkun hemm l-ebda tibdil, id-deroga mitluba għandha
tingħata għal perijodu indefinit.
(7)       Il-miżuri mhux ser
ikollhom impatt negattiv fuq ir-riżorsi proprji tal-Unjoni pprovduti
mill-VAT, lanqas ma huma se jkollhom xi effett fuq l-ammont ta' taxxa dovut
fl-istadju finali tal-konsum,
ADOTTA DIN ID-DEĊIŻJONI:
Artikolu 1
B’deroga mill-Artikolu 5
tad-Direttiva 2006/112/KE, il-Bulgarija u r-Rumanija huma awtorizzati,
bil-kondizzjonijiet tal-Artikoli 2 u 3 ta' din id-Deċiżjoni,
biex japplikaw miżuri ta’ deroga mid-Direttiva 2006/112/KE
fir-rigward tal-manutenzjoni, tiswija u ċċarġjar ta'
pedaġġi rigward il-pont transkonfinali fuq id-Danubju bejn Vidin
(il-Bulgarija) u Calafat (ir-Rumanija).
Artikolu 2
Biex jiġi stabbilit il-post
tat-tranżazzjonijiet taxxabbli rigward il-manutenzjoni jew it-tiswija
tal-pont transkonfinali, il-konfini territorjali se titqies bħala fin-nofs
ta’ dak il-pont għall-provvista ta' prodotti u servizzi, akkwisti
intra-Komunitarji u l-importazzjoni ta' oġġetti maħsuba
għal dik il-manutenzjoni jew tiswija.
Artikolu 3
Biex jiġi stabbilit il-post ta’
transazzjonijiet taxxabbli rigward l-iċċarġjar ta’
pedaġġi, il-pont transkonfinali ser, għall-medda kollha
tiegħu, ikun meqjus bħala parti mit-territorju tal-Istat Membru li
minnu jibda kull vjaġġ li jagħmel użu mill-pont.
Artikolu 4
Din id-Deċiżjoni hija indirizzata
lir-Repubblika tal-Bulgarija u lir-Rumanija.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 11.12.2006, p. 1
[2]               ĠU L 347, 11.12.2006, p. 1.


Avviż Legali Importanti

|

52009PC0229

Proposta għal deċiżjoni tal-Kunsill u tar-rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill dwar il-konklużjoni ta’ Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti, il-Komunità Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti; kif ukoll dwar il-konklużjoni tal-Ftehim Anċillari bejn il-Komunità Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti; il-Komunità Ewropea u l-Istati Membri tagħha, bħala t-tieni parti; l-Iżlanda, bħala t-tielet parti; u r-Renju tan-Norveġja, bħala r-raba’ parti  /* KUMM/2009/0229 finali - CNS 2009/0066 */

	[pic] | KUMMISSJONI TAL-KOMUNITAJIET EWROPEJ |Brussel 15.5.2009KUMM(2009) 229 finali2009/0066 (CNS)Proposta għalDeċiżjoni tal-Kunsill u tar-rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsilldwar il-konklużjoni ta’ Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti, il-Komunità Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti; kif ukoll dwar il-konklużjoni tal-Ftehim Anċillari bejn il-Komunità Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti; il-Komunità Ewropea u l-Istati Membri tagħha, bħala t-tieni parti; l-Iżlanda, bħala t-tielet parti; u r-Renju tan-Norveġja, bħala r-raba’ partiMEMORANDUM TA’ SPJEGAZZJONI1. Il-kuntest tal-proposta |Ir-raġunijiet għall-proposta u l-għanijiet tagħha Il-Ftehim dwar it-trasport bl-ajru bejn il-Komunità Ewropea u l-Istati Membri tagħha, min-naħa l-waħda, u l-Istati Uniti tal-Amerika (l-Istati Uniti), min-naħa l-oħra, li kien iffirmat fil-25 u fit-30 ta’ April 2007 (“il-Ftehim bejn l-UE u l-Istati Uniti dwar it-trasport bl-ajru”), daħal fis-seħħ fit-30 ta’ Marzu 2008. L-Artikolu 18(5) tal-Ftehim bejn l-UE u l-Istati Uniti dwar it-trasport bl-ajru jikkonferma l-għan taż-żewġ partijiet li “jkabbru kemm jista' jkun il-benefiċċji għall-konsumaturi, il-linji tal-ajru, ix-xogħol, u l-komunitajiet fuq iż-żewġ naħat tal-Atlantiku billi jestendu dan il-Ftehim sabiex jinkludi pajjiżi terzi”. L-Artikolu 18(5) tal-Ftehim bejn l-UE u l-Istati Uniti dwar it-trasport bl-ajru jitlob ukoll lill-Kumitat Konġunt stabbilit skont l-Artikolu 18(1) tal-Ftehim bejn l-UE u l-Istati Uniti dwar it-trasport bl-ajru biex “jiżviluppa proposta dwar il-kundizzjonijiet u l-proċeduri li se jkunu meħtieġa sabiex terzi persuni jkollhom aċċess għal dan il-Ftehim”. Fl-2007, in-Norveġja u l-Iżlanda talbu b’mod formali li jissieħbu fil-Ftehim bejn l-UE u l-Istati Uniti dwar it-trasport bl-ajru. F'konformità mal-Artikolu 18(5) tal-Ftehim bejn l-UE u l-Istati Uniti dwar it-trasport bl-ajru, fil-laqgħa tiegħu tas-26 ta’ Frar 2009, il-Kumitat Konġunt żviluppa proposta sabiex l-Iżlanda u n-Norveġja jkunu jistgħu jissieħbu fil-Ftehim bejn l-UE u l-Istati Uniti dwar it-trasport bl-ajru, li hija magħmula minn “Ftehim fil-forma ta' ittra ta’ akkumpanjament” bejn erba’ partijiet u Ftehim anċillari għall-arranġamenti interni bejn il-Komunità, in-Norveġja u l-Iżlanda. Minħabba li n-Norveġja u l-Iżlanda jiffurmaw parti integrali miż-Żona Komuni Ewropea tal-Avjazzjoni, dawn il-Ftehimiet se jiżguraw qafas regolatorju konsistenti għat-titjiriet bejn l-Istati Uniti u s-suq uniku tal-avjazzjoni fl-UE – inkluż l-Iżlanda u n-Norveġja. Dan se joħloq benefiċċji kummerċjali għal-linji tal-ajru u għall-konsumaturi fl-UE u se jiżgura, b’mod partikulari, li l-Ftehim bejn l-UE u l-Istati Uniti dwar it-trasport bl-ajru jkun konsistenti mal-politika komuni Skandinava dwar it-trasport bl-ajru. Fl-istess waqt, il-proposta tiżgura li tinżamm in-natura bilaterali tal-Ftehim bejn l-UE u l-Istati Uniti dwar it-trasport bl-ajru. L-Iżlanda u n-Norveġja se jimpenjaw irwieħhom favur in-negozjati dwar Ftehim tat-tieni stadju mal-Istati Uniti dwar it-trasport bl-ajru. |Il-kuntest ġenerali Il-Ftehim bejn l-UE u l-Istati Uniti dwar it-trasport bl-ajru neħħa x-xkiel kummerċjali kollu għat-titjiriet bejn kwalunkwe punt fl-UE u kwalunkwe punt fl-Istati Uniti. Barra minn hekk, l-Istati Uniti tat l-hekk imsejħa drittijiet tas-seba’ libertà lit-trasportaturi bl-ajru tal-UE sabiex dawn jaħdmu bejn l-Istati Uniti u pajjiżi li mhumiex fl-UE iżda li jiffurmaw parti miż-Żona Komuni Ewropea tal-Avjazzjoni (l-ECAA), bħan-Norveġja u l-Iżlanda. Madanakollu, l-ECAA m’għandha l-ebda dimensjoni esterna. B’hekk, bħalissa t-trasportaturi bl-ajru tal-UE ma għandhomx id-dritt li jħaddmu titjiriet bejn in-Norveġja u l-Iżlanda u terzi pajjiżi. Bl-istess mod, dal-ħin, it-trasportaturi bl-ajru Norveġiżi u Iżlandiżi ma għandhomx id-dritt li jħaddmu titjiriet bejn l-UE u l-Istati Uniti. Il-Ftehim bejn l-UE u l-Istati Uniti dwar it-trasport bl-ajru ħoloq kundizzjonijiet uniformi għall-aċċess għas-suq għat-trasportaturi bl-ajru kollha tal-Komunità, u stabbilixxa arranġamenti ġodda għall-kooperazzjoni regolatorja bejn il-Komunità Ewropea u l-Istati Uniti f’oqsma li huma essenzjali għat-tħaddim bla periklu, siguri u effiċjenti tas-servizzi tal-ajru trans-Atlantiċi. In-Norveġja u l-Iżlanda adottaw l-acquis communautaire kollu li għandu x’jaqsam mal-politika tal-avjazzjoni. Għalhekk, li wieħed jinkludi ż-żewġ pajjiżi fl-ambitu tal-Ftehim bejn l-UE u l-Istati Uniti dwar it-trasport bl-ajru se jizgura li t-trasportaturi bl-ajru kollha Ewropej li jkunu qed japplikaw l-acquis communautaire jagħtu servizzi tal-ajru trans-Atlantiċi f’qafas armonizzat. L-adeżjoni tal-Iżlanda u tan-Norveġja fil-Ftehim bejn l-UE u l-Istati Uniti dwar it-trasport bl-ajru tista’ sservi ta’ preċedent għall-adeżjoni tagħhom fi ftehimiet oħrajn tal-Komunità fil-qasam tal-avjazzjoni (per eżempju fil-Ftehim Ewro-Mediterranju dwar l-Avjazzjoni mal-Marokk). |Dispożizzjonijiet eżistenti fil-qasam tal-proposta Id-dispożizzjonijiet tal-Ftehim fil-forma ta' ittra ta’ akkumpanjament iwessgħu, mutatis mutandis, l-ambitu tal-Ftehim bejn l-UE u l-Istati Uniti dwar it-trasport bl-ajru għan-Norveġja u għall-Iżlanda. Id-dispożizzjonijiet tal-Ftehim Anċillari jissejsu fuq id-Deċiżjoni tal-Kunsill tal-25 ta’ April 2007 dwar l-iffirmar u l-applikazzjoni provviżorja tal-Ftehim bejn l-UE u l-Istati Uniti dwar it-Trasport bl-Ajru (2007/339/KE). |Konsistenza mal-politiki u l-għanijiet l-oħrajn tal-Unjoni L-għan tat-twessigħ tal-Ftehim bejn l-UE u l-Istati Uniti dwar it-trasport bl-ajru għal terzi pajjiżi huwa previst b’mod espliċitu fil-Ftehim bejn l-UE u l-Istati Uniti dwar it-trasport bl-ajru. Il-Ftehim fil-forma ta’ ittra ta’ akkumpanjament se jistabbilixxi l-ħolqa meħtieġa bejn il-Ftehim bejn l-UE u l-Istati Uniti dwar it-trasport bl-ajru u l-Ftehim dwar iż-Żona Komuni Ewropea tal-Avjazzjoni. Mhux se joħloq dimensjoni esterna għall-Ftehim dwar iż-Żona Ekonomika Ewropea. Huwa konsistenti mal-politika ġenerali tal-UE f’dak li għandu x’jaqsam mal-Iżlanda u man-Norveġja. |2. Il-konsultazzjoni mal-partijiet interessati u l-valutazzjoni tal-impatt |Il-konsultazzjoni mal-partijiet interessati |Il-metodi ta’ konsultazzjoni, is-setturi ewlenin fil-mira u l-profil ġenerali ta’ dawk li wieġbu L-adeżjoni tal-Iżlanda u tan-Norveġja fil-Ftehim bejn l-UE u l-Istati Uniti dwar it-trasport bl-ajru ġiet diskussa f’diversi laqgħat tal-Kumitat Konġunt stabbilit skont il-Ftehim bejn l-UE u l-Istati Uniti dwar it-trasport bl-ajru u f’laqgħat tekniċi mhux formali mal-Istati Membri. Dawn il-laqgħat kollha tħejjew waqt il-laqgħat tal-Forum Konsultattiv tal-Industrija mar-rappreżentanti tat-trasportaturi bl-ajru, tal-ajruporti u tal-għaqdiet tal-ħaddiema. |Sommarju tat-tweġibiet u ta’ kif tqiesu Il-kwistjoni tal-adeżjoni tal-Iżlanda u tan-Norveġja fil-Ftehim bejn l-UE u l-Istati Uniti dwar it-trasport bl-ajru ġiet diskussa f’erba’ laqgħat tal-Forum Konsultattiv tal-Industrija, li fihom ġew diskussi fid-dettall l-elementi kollha tal-approċċ. Il-kummenti kollha tal-Istati Membri u tal-partijiet interessati tqiesu kif xieraq meta kienet qed titħejja l-pożizzjoni tal-Komunità għal-laqgħa tal-Kumitat Konġunt tas-26 ta’ Frar 2009. |Il-ġbir u l-użu tal-għarfien espert |Ma kien hemm bżonn l-ebda għarfien espert estern. |Il-valutazzjoni tal-impatt Il-Ftehim iwessa’ l-ambitu tal-Ftehim bejn l-UE u l-Istati Uniti dwar it-trasport bl-ajru għall-Iżlanda u għan-Norveġja. Dan se jagħti l-opportunità lit-trasportaturi bl-ajru tal-UE li jużaw id-drittijiet mogħtija mill-Istati Uniti sa mit-30 ta’ Marżu 2008 biex iħaddmu titjiriet tal-passiġġieri bejn l-Istati Uniti u l-Iżlanda jew in-Norveġja. |3. L-elementi ġuridiċi tal-proposta |Sommarju tal-azzjoni proposta Il-proposta hija magħmula minn żewġ elementi: - Il-“Ftehim fil-forma ta' ittra ta’ akkumpanjament” bejn erba' partijiet li jwessa’, mutatis mutandis, l-ambitu tal-Ftehim bejn l-UE u l-Istati Uniti dwar it-trasport bl-ajru għall-erba’ partijiet. - Il-Ftehim Anċillari li jiżgura li tinżamm in-natura bilaterali tal-Ftehim bejn l-UE u l-Istati Uniti dwar it-trasport bl-ajru. Fil-Kumitat Konġunt, in-Norveġja u l-Iżlanda se jkunu rrappreżentati mill-Kummissjoni fl-oqsma kollha li mhumiex fil-kompetenza esklużiva tal-Istati Membri. Il-Ftehim jistabbilixxi regoli għall-iskambju tat-tagħrif, għas-sehem fit-tieni stadju tan-negozjati, u għar-rappreżentazzjoni fil-proċeduri tal-arbitraġġ. |Il-bażi ġuridika L-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) u mal-ewwel subparagrafu tal-Artikolu 300(3) tiegħu. |Il-prinċipju tas-sussidjarjetà Il-prinċipju tas-sussidjarjetà japplika safejn il-proposta ma taqax taħt il-kompetenza esklużiva tal-Komunità. |L-għanijiet tal-proposta ma jistgħux jinkisbu b’mod suffiċjenti mill-Istati Membri għar-raġuni li ġejja: |Il-Ftehim bejn l-UE u l-Istati Uniti dwar it-trasport bl-ajru stabbilixxa arranġamenti ġodda fuq il-livell Komunitarju li jirregolaw l-għoti ta' servizzi bl-ajru trans-Atlantiċi li ħadu post l-arranġamenti li kien hemm qabel li kienu magħmula mill-Istati Membri individwali. L-adeżjoni ta’ terzi pajjiżi fil-Ftehim bejn l-UE u l-Istati Uniti dwar it-trasport bl-ajru tista’ tinkiseb biss fil-livell Komunitarju. |Għaldaqstant il-proposta hija konformi mal-prinċipju tas-sussidjarjetà. |Il-prinċipju tal-proporzjonalità Il-proposta hija konformi mal-prinċipju tal-proporzjonalità għar-raġuni/raġunijiet li ġejjin: |Il-proposta mhijiex se teffettwa l-qafas regolatorju fi ħdan iż-Żona Komuni Ewropea tal-Avjazzjoni. Il-proposta mhix se tibdel il-Ftehim bejn l-UE u l-Istati Uniti dwar it-trasport bl-ajru. Il-proposta hija llimitata għall-iżgurar tal-konsistenza bejn is-suq komuni tal-avjazzjoni fl-Ewropa u l-qafas regolatorju għat-titjiriet trans-Atlantiċi stabbiliti mill-Ftehim bejn l-UE u l-Istati Uniti dwar it-trasport bl-ajru. Il-proposta ma toħloq l-ebda obbligu ġdid għall-awtoritajiet tal-avjazzjoni tal-UE jew għall-industrija tal-UE. Hija toħloq drittijiet ġodda għat-trasportaturi bl-ajru tal-UE u tiżgura li l-Ftehim bejn l-UE u l-Istati Uniti dwar it-trasport bl-ajru jkun konsistenti bis-sħiħ mal-politika komuni Skandinava dwar it-trasport bl-ajru. L-għażla tal-istrumenti |Mezzi oħra ma jkunux xierqa għar-raġunijiet li ġejjin: Il-Ftehim fil-forma ta’ ittra ta’ akkumpanjament bejn erba’ partijiet u l-Ftehim anċillari huma l-iktar strumenti effettivi sabiex ikunu żgurati kemm it-twessigħ sħiħ tal-Ftehim bejn l-UE u l-Istati Uniti dwar it-trasport bl-ajru għall-Iżlanda u għan-Norveġja kif ukoll in-natura bilaterali tal-Ftehim bejn l-UE u l-Istati Uniti dwar it-trasport bl-ajru. Ftehim multilaterali li jieħu post il-Ftehim bejn l-UE u l-Istati Uniti dwar it-trasport bl-ajru jċekken lill-UE għal parti waħda minn Ftehim bejn erba' partijiet filwaqt li l-Ftehimiet proposti jżommu r-relazzjoni bilaterali bejn l-Istati Uniti, minn naħa waħda, u l-Ewropa, min-naħa l-oħra. Ftehimiet bilaterali paralleli bejn (1) l-Iżlanda u l-Istati Uniti, (2) in-Norveġja u l-Istati Uniti, (3) l-Iżlanda u l-Komunità Ewropea u (4) in-Norveġja u l-Komunità Ewropea kieku jżidu l-kumplessità bla bżonn u ma jiżgurawx il-konsistenza sħiħa tal-qafas regolatorju għat-titjiriet trans-Atlantiċi. |4. L-implikazzjonijiet fuq il-baġit |Il-proposta ma għandha l-ebda implikazzjoni fuq il-baġit Komunitarju. |2009/0066 (CNS)Proposta għalDeċiżjoni tal-Kunsill u tar-rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsilldwar il-konklużjoni ta’ Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti, il-Komunità Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti; kif ukoll dwar il-konklużjoni tal-Ftehim Anċillari bejn il-Komunità Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti; il-Komunità Ewropea u l-Istati Membri tagħha, bħala t-tieni parti; l-Iżlanda, bħala t-tielet parti; u r-Renju tan-Norveġja, bħala r-raba’ partiIL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI MLAQQGĦIN FI ĦDAN IL-KUNSILLWara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) u mal-ewwel subparagrafu tal-Artikolu 300(3) tiegħu,Wara li kkunsidraw l-opinjoni tal-Parlament Ewropew,Billi:(1) F’isem il-Komunità u l-Istati Membri, il-Kummissjoni nnegozjat Ftehim dwar it-trasport bl-ajru mal-Istati Uniti tal-Amerika, mal-Iżlanda, u mar-Renju tan-Norveġja (minn hawn ’il quddiem imsejjaħ “il-Ftehim”) u Ftehim Anċillari mal-Iżlanda u mar-Renju tan-Norveġja dwar l-applikazzjoni ta’ dak il-Ftehim (minn hawn ’il quddiem imsejjaħ “il-Ftehim Anċillari”);(2) Il-Ftehim ġie ffirmat nhar il-….;(3) Il-Ftehim Anċillari ġie ffirmat nhar il-…;(3) Il-Ftehim u l-Ftehim Anċillari għandhom ikunu approvati mill-Komunità u mill-Istati Membri;IDDEĊIDEW KIF ĠEJ:Artikolu 1 (L-approvazzjoni)1. Il-Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti, il-Komunità Ewropea u l-Istati Membri tagħha, bħala t-tieni parti, l-Iżlanda, bħala t-tielet parti, u r-Renju tan-Norveġja, bħala r-raba’ parti (minn hawn ’il quddiem imsejjaħ “il-Ftehim”) b’dan qed jiġi approvat f’isem il-Komunità. It-test tal-Ftehim huwa mehmuż ma’ din id-deċiżjoni.2. Il-Ftehim Anċillari bejn il-Komunità Ewropea u l-Istati Membri tagħha, bħala l-ewwel parti, l-Iżlanda, bħala t-tieni parti, u r-Renju tan-Norveġja, bħala t-tielet parti, dwar l-applikazzjoni tal-Ftehim dwar it-trasport bl-ajru bejn l-Istati Uniti tal-Amerika, bħala l-ewwel parti; il-Komunità Ewropea u l-Istati Membri tagħha, bħala t-tieni parti; l-Iżlanda, bħala t-tielet parti; u r-Renju tan-Norveġja, bħala r-raba’ parti (minn hawn ’il quddiem imsejjaħ “il-Ftehim Anċillari”) b’dan qed jiġi approvat f’isem il-Komunità. It-test tal-Ftehim huwa mehmuż ma’ din id-deċiżjoni.3. Hekk kif itemm il-proċeduri interni tiegħu għad-dħul fis-seħħ tal-Ftehim, kull Stat Membru għandu jibgħat lis-Segretarjat Ġenerali tal-Kunsill in-noti diplomatiċi li dwarhom hemm dispożizzjoni fl-Artikolu 6 tal-Ftehim u fl-Artikolu 9 tal-Ftehim Anċillari.4. Il-President tal-Kunsill b'dan huwa awtorizzat jaħtar il-persuna li għandha s-setgħa twassal in-noti diplomatiċi li dwarhom hemm dispożizzjoni fl-Artikolu 6 tal-Ftehim lill-Istati Uniti tal-Amerika, lill-Iżlanda u lir-Renju tan-Norveġja.5. Il-President tal-Kunsill b'dan huwa awtorizzat jaħtar il-persuna li għandha s-setgħa twassal in-noti diplomatiċi li dwarhom hemm dispożizzjoni fl-Artikolu 6 tal-Ftehim u fl-Artikolu 9 tal-Ftehim Anċillari lill-Iżlanda u lir-Renju tan-Norveġja f'isem il-Komunità u l-Istati Membri.Artikolu 2 (It-tmiem)1. Deċiżjoni biex jintemm il-Ftehim u biex dan jiġi mgħarraf lill-Istati Uniti tal-Amerika, lill-Iżlanda u lir-Renju tan-Norveġja skont l-Artikolu 3 tal-Ftehim, u deċiżjoni biex ikun irtirat dan l-avviż, għandha tittieħed mill-Kunsill, f'isem il-Komunità u l-Istati Membri, b’mod unanimu u fuq il-bażi ta’ proposta min-naħa tal-Kummissjoni.2. Deċiżjoni biex jintemm il-Ftehim Anċillari u biex dan jiġi mgħarraf lill-Iżlanda u lir-Renju tan-Norveġja skont l-Artikolu 7 tal-Ftehim Anċillari, u deċiżjoni biex ikun irtirat dan l-avviż, għandha tittieħed mill-Kunsill, f’isem il-Komunità u l-Istati Membri, b’mod unanimu u fuq il-bażi ta’ proposta min-naħa tal-Kummissjoni.Magħmul fi Brussell, il-[...]Għall-KunsillIl-President[…]Anness 1FTEHIM DWAR IT-TRASPORT BL-AJRUL-Istati Uniti tal-Amerika (minn hawn ’il quddiem imsejħin “l-Istati Uniti”), bħala l-ewwel parti; kif ukollIl-Komunità Ewropea u l-Istati Membri tagħha, bħala t-tieni parti;l-Iżlanda, bħala t-tielet parti; kif ukollIr-Renju tan-Norveġja (minn hawn ’il quddiem imsejjaħ "in-Norveġja”), bħala r-raba’ parti;Xewqana li jippromwovu sistema tal-avjazzjoni internazzjonali msejsa fuq il-kompetizzjoni bejn il-linji tal-ajru fis-suq bl-inqas indħil u regolamentazzjoni min-naħa tal-gvern possibbli;Xewqana li jiffaċilitaw l-espansjoni tal-opportunitajiet tat-trasport internazzjonali bl-ajru, inkluż permezz tal-iżvilupp ta’ netwerks tat-trasport bl-ajru sabiex jaqdu l-ħtiġijiet tal-passiġġieri u tat-trasportaturi tal-merkanzija għal servizzi konvenjenti tat-trasport bl-ajru;Xewqana li joħolqu l-possibbiltà għal-linji tal-ajru li joffru prezzijiet u servizzi kompetittivi fi swieq miftuħa lill-pubbliku li jivvjaġġa u lil dak li jittrasporta l-merkanzija;Xewqana li s-setturi kollha tal-industrija tat-trasport bl-ajru, inklużi l-ħaddiema tal-linji tal-ajru, jibbenefikaw minn ftehim liberalizzat;Xewqana li jiżguraw l-ogħla livell ta’ sikurezza u ta’ sigurtà fit-trasport internazzjonali bl-ajru u li jaffermaw mill-ġdid it-tħassib serju tagħhom dwar atti u theddid kontra s-sigurtà tal-inġenji tal-ajru, li jipperikolaw is-sikurezza tal-persuni jew tal-proprjetà, jolqtu ħażin it-tħaddim tat-trasport bl-ajru, u jnaqqsu l-fiduċja tal-pubbliku fis-sikurezza tal-avjazzjoni ċivili;Filwaqt li jinnutaw il-Konvenzjoni dwar l-Avjazzjoni Ċivili Internazzjonali, li nfetħet għall-firem f’Chicago fis-7 ta’ Diċembru 1944;Filwaqt li jagħrfu li s-sussidji governattivi jistgħu jolqtu ħażin il-kompetizzjoni bejn il-linji tal-ajru u jistgħu jipperikolaw l-għanijiet bażiċi ta’ dan il-Ftehim;Filwaqt li jsostnu l-importanza tal-ħarsien tal-ambjent fl-iżvilupp u fl-implimentazzjoni tal-politika dwar l-avjazzjoni internazzjonali;Filwaqt li jinnutaw l-importanza li jitħarsu l-konsumaturi, inklużi l-protezzjonijiet mogħtija permezz tal-Konvenzjoni għall-Unifikazzjoni ta’ Ċerti Regoli tat-Trasport Internazzjonali bl-Ajru, magħmula f’Montreal fit-28 ta’ Mejju 1999;Filwaqt li beħsiebhom jibnu fuq il-qafas ta’ ftehimiet eżistenti bil-għan li jiftħu l-aċċess għas-swieq u li jkabbru kemm jista’ jkun il-benefiċċji għall-konsumaturi, għal-linji tal-ajru, għall-ħaddiema, u għall-komunitajiet fuq iż-żewġ naħat tal-Atlantiku;Filwaqt li jagħrfu l-importanza li jtejbu l-aċċess tal-linji tal-ajru tagħhom għas-swieq globali kapitali sabiex tissaħħaħ il-kompetizzjoni u jiġu promossi l-għanijiet ta' dan il-Ftehim;Filwaqt li beħsiebhom jistabbilixxu preċedent ta’ sinifikat globali biex jippromwovu l-benefiċċji tal-liberalizzazzjoni f’dan is-settur ekonomiku kruċjali;Ftehmu kif ġej:Artikolu 1Tifsira“Parti” tfisser l-Istati Uniti, il-Komunità Ewropea u l-Istati Membri tagħha, l-Iżlanda jew in-Norveġja.Artikolu 2L-applikazzjoni tal-Annessi I u IIId-dispożizzjonijiet tal-Ftehim dwar it-trasport bl-ajru ffirmat mill-Komunità Ewropea u l-Istati Membri tagħha u mill-Istati Uniti tal-Amerika nhar il-25 u t-30 ta’ April 2007 (minn hawn ’il quddiem imsejjaħ “il-Ftehim dwar it-trasport bl-ajru”), mehmuż fl-Anness I, għandhom japplikaw għall-Partijiet kollha ta’ dan il-Ftehim, suġġetti għall-Anness II. Id-dispożizzjonijiet tal-Ftehim dwar it-trasport bl-ajru għandhom japplikaw għall-Iżlanda u għan-Norveġja daqslikieku kienu Stati Membri tal-Komunità Ewropea, hekk li l-Iżlanda u n-Norveġja għandu jkollhom id-drittijiet u l-obbligi kollha tal-Istati Membri taħt dak il-ftehim. L-Annessi I u II jiffurmaw parti integrali minn dan il-Ftehim.Artikolu 3It-tmiem1. Kemm l-Istati Uniti kif ukoll il-Komunità Ewropea u l-Istati Membri tagħha jistgħu, fi kwalunkwe ħin, jgħarrfu lit-tliet Partijiet l-oħra, bil-miktub, permezz ta’ mezzi diplomatiċi, dwar id-deċiżjoni tagħhom li jtemmu dan il-Ftehim jew li jtemmu l-applikazzjoni provviżorja tiegħu skont l-Artikolu 5. Fl-istess ħin, kopja ta’ dan l-avviż għandha tintbagħat lill-Organizzazzjoni għall-Avjazzjoni Ċivili Internazzjonali. Dan il-Ftehim, jew l-applikazzjoni provviżorja tiegħu, għandhom jintemmu f’nofsillejl skont il-GMT fi tmiem l-istaġun tat-traffiku li jkun għaddej tal-Assoċjazzjoni Internazzjonali tat-Trasport bl-Ajru (l-IATA) sena wara d-data tal-avviż bil-miktub, sakemm dan l-avviż ma jkunx irtirat qabel it-tmiem ta’ dan il-perjodu bi qbil bejn il-Partijiet kollha.2. Kemm l-Iżlanda kif ukoll in-Norveġja jistgħu, fi kwalunkwe ħin, jgħarrfu lill-Partijiet l-oħra, bil-miktub, permezz ta’ mezzi diplomatiċi, dwar id-deċiżjoni tagħhom li jirtiraw minn dan il-Ftehim jew li jtemmu l-applikazzjoni provviżorja tiegħu skont l-Artikolu 5. Fl-istess ħin, kopja ta’ dan l-avviż għandha tintbagħat lill-Organizzazzjoni għall-Avjazzjoni Ċivili Internazzjonali. It-tali rtirar jew waqfien tal-applikazzjoni provviżorja għandhom jidħlu fis-seħħ f’nofsillejl, skont il-GMT, fi tmiem l-istaġun tat-traffiku li jkun għaddej tal-IATA sena wara d-data tal-avviż bil-miktub, sakemm dan l-avviż ma jkunx irtirat qabel it-tmiem ta’ dan il-perjodu bi qbil bejn il-Parti li tkun qed tagħmel l-avviż bil-miktub, l-Istati Uniti u l-Komunità Ewropea u l-Istati Membri tagħha.3. Kemm l-Istati Uniti kif ukoll il-Komunità Ewropea u l-Istati Membri tagħha jistgħu, fi kwalunkwe ħin, jgħarrfu lill-Iżlanda jew lin-Norveġja, bil-miktub, permezz ta’ mezzi diplomatiċi, dwar id-deċiżjoni tagħhom li jtemmu dan il-Ftehim jew li jtemmu l-applikazzjoni provviżorja tiegħu f’dak li għandu x'jaqsam mal-Iżlanda u man-Norveġja. Fl-istess ħin, kopji ta’ dan l-avviż għandhom jintbagħtu liż-żewġ Partijiet l-oħra ta’ dan il-Ftehim u lill-Organizzazzjoni għall-Avjazzjoni Ċivili Internazzjonali. It-tali rtirar jew waqfien tal-applikazzjoni provviżorja f’dak li għandu x’jaqsam mal-Iżlanda u man-Norveġja għandhom jidħlu fis-seħħ f’nofsillejl, skont il-GMT, fi tmiem l-istaġun tat-traffiku li jkun għaddej tal-IATA sena wara d-data tal-avviż bil-miktub, sakemm dan l-avviż ma jkunx irtirat qabel it-tmiem ta’ dan il-perjodu bi qbil bejn l-Istati Uniti, il-Komunità Ewropea u l-Istati Membri tagħha, u l-Parti li tkun qed tirċievi l-avviż.4. Għall-għanijiet tan-noti diplomatiċi maħsubin minn dan l-Artikolu, noti diplomatiċi mingħand il-Komunità Ewropea jew l-Istati Membri tagħha jew lilha jew lilhom għandhom jitwasslu lill-Komunità Ewropea jew mingħandha skont il-każ.5. Minkejja kwalunkwe dispożizzjoni oħra ta’ dan l-Artikolu, jekk il-Ftehim dwar it-trasport bl-ajru jintemm, dan il-Ftehim għandu jintemm fl-istess ħin.Artikolu 4Ir-reġistrazzjoni mal-Organizzazzjoni għall-Avjazzjoni Ċivili InternazzjonaliDan il-Ftehim u l-emendi kollha tiegħu għandhom ikunu rreġistrati mal-Organizzazzjoni għall-Avjazzjoni Ċivili Internazzjonali.Artikolu 5L-applikazzjoni provviżorjaSakemm dan il-Ftehim jidħol fis-seħħ skont l-Artikolu 6, għandu jiġi applikat b’mod provviżorju sa mill-ewwel ġurnata tax-xahar ta' wara d-data meta tintbagħat l-aħħar nota li biha kull Parti tgħarraf lill-Partijiet l-oħra li tkun lestiet kwalunkwe proċedura li tkun meħtieġa sabiex dan il-Ftehim ikun applikat b'mod provviżorju. Jekk il-Ftehim dwar it-trasport bl-ajru jintemm skont l-Artikolu 23 tiegħu jew jekk ma jibqax jiġi applikat b'mod provviżorju skont l-Artikolu 25 ta’ dak il-Ftehim, l-applikazzjoni provviżorja ta' dan il-Ftehim għandha tintemm fl-istess ħin.Artikolu 6Id-dħul fis-seħħDan il-Ftehim għandu jidħol fis-seħħ fid-data li tkun l-iktar tard minn dawn li ġejjin: (1) id-dħul fis-seħħ tal-Ftehim dwar it-trasport bl-ajru u (2) xahar wara d-data tal-aħħar nota fl-iskambju ta’ noti diplomatiċi bejn il-Partijiet li jikkonfermaw li jkunu tlestew il-proċeduri kollha meħtieġa biex dan il-Ftehim jidħol fis-seħħ. Għall-għanijiet ta’ dan l-iskambju tan-noti diplomatiċi, noti diplomatiċi mingħand il-Komunità Ewropea jew l-Istati Membri tagħha jew lilha jew lilhom għandhom jitwasslu lill-Komunità Ewropea jew mingħandha skont il-każ. In-nota jew in-noti diplomatiċi mill-Komunità Ewropea u mill-Istati Membri tagħha għandhom jinkludu ċerti komunikazzjonijiet minn kull Stat Membru li jikkonfermaw li jkunu tlestew il-proċeduri kollha tagħhom meħtieġa sabiex dan il-Ftehim jidħol fis-seħħ.B’XHIEDA TA’ DAN, il-firmatarji t’hawn taħt, li huma awtorizzati kif xieraq, iffirmaw dan il-Ftehim.MAGĦMUL fi ……….f’dan il- ………. jum ta’ ……………., f’erba’ kopji.Għall-Istati Uniti tal-Amerika:[Għal kull wieħed mill-Istati Membri tal-UE:]Għall-Komunità Ewropea:Għall-Iżlanda:Għar-Renju tan-Norveġja:Anness IFTEHIM DWAR IT-TRASPORT BL-AJRU[ ĠU L 134/4, 25.5.2007 ]Anness IIDispożizzjonijiet speċifiċi f’dak li għandu x’jaqsam mal-Iżlanda u man-NorveġjaId-dispożizzjonijiet ta’ dan il-Ftehim dwar it-trasport bl-ajru, mibdulin kif ġej, għandhom japplikaw għall-Partijiet kollha ta’ dan il-Ftehim. Id-dispożizzjonijiet tal-Ftehim dwar it-trasport bl-ajru għandhom japplikaw għall-Iżlanda u għan-Norveġja daqslikieku kienu Stati Membri tal-Komunità Ewropea, hekk li l-Iżlanda u n-Norveġja għandu jkollhom id-drittijiet u l-obbligi kollha tal-Istati Membri taħt dak il-Ftehim:1. L-Artikolu 1(9) tal-Ftehim dwar it-trasport bl-ajru għandu jinqara kif ġej:“Territorju” jfisser, għall-Istati Uniti, iż-żoni tal-art (iż-żoni kontinentali u l-gżejjer), l-ilmijiet interni u l-ibħra territorjali taħt is-sovranità jew il-ġuriżdizzjoni tagħha, u, għall-Komunità Ewropea u l-Istati Membri tagħha, iż-żoni tal-art (iż-żoni kontinentali u l-gżejjer), l-ilmijiet interni u l-ibħra territorjali fejn japplika l-Ftehim dwar iż-Żona Ekonomika Ewropea u skont il-kundizzjonijiet imniżżlin f’dak il-ftehim u fi kwalunkwe strument li ġie warajh, ħlief għaż-żoni tal-art u l-ilmijiet interni taħt is-sovranità jew il-ġuriżdizzjoni tal-Prinċipat tal-Liechtenstein; l-applikazzjoni ta' dan il-Ftehim għall-ajruport ta' Ġibiltà hija mifhuma li hi mingħajr ħsara għall-pożizzjonijiet legali rispettivi tar-Renju ta' Spanja u tar-Renju Unit fir-rigward tat-tilwima dwar is-sovranità tat-territorju fejn jinstab l-ajruport, u għas-sospensjoni li għadha fis-seħħ tal-Ajruport ta' Ġibiltà minn miżuri tal-avjazzjoni tal-Komunità Ewropea eżistenti sa mit-18 ta’ Settembru 2006 bejn l-Istati Membri, skont id-dikjarazzjoni Ministerjali dwar l-Ajruport ta' Ġibiltà miftehma f'Kordoba fit-18 ta’ Settembru 2006; kif ukoll2. L-Artikolu 23 sa 26 ma għandhomx japplikaw għall-Iżlanda u n-Norveġja.3. Dan li ġej għandu jiżdied mat-Taqsima 1 tal-Anness 1:w. L-Iżlanda: Il-Ftehim dwar it-trasport bl-ajru, ffirmat f’Washington fl-14 ta’ Ġunju 1995; emendat fl-1 ta’ Marzu 2002 permezz ta’ skambju ta’ noti; emendat fl-14 ta’ Awwissu 2006 u fid-9 ta’ Marzu 2007 permezz ta’ skambju ta’ noti.x. Ir-Renju tan-Norveġja: Il-Ftehim dwar is-servizzi tat-trasport bl-ajru, li sar permezz ta’ skambju ta' noti f’Washington fis-6 ta’ Ottubru 1945; emendat fis-6 ta’ Awwissu 1954 permezz ta’ skambju ta’ noti; emendat fis-16 ta’ Ġunju 1995 permezz ta’ skambju ta’ noti.4. It-test tat-Taqsima 2 tal-Anness 1 għandu jinqara kif ġej:Minkejja t-Taqsima 1 ta' dan l-Anness, għaż-żoni li mhumiex inklużi fit-tifsira ta’ “territorju” mogħtija fl-Artikolu 1 ta' dan il-Ftehim, il-ftehimiet fil-paragrafi (e) (bejn id-Danimarka u l-Istati Uniti), (g) (bejn Franza u l-Istati Uniti), (v) (bejn ir-Renju Unit u l-Istati Uniti), u (x) (bejn in-Norveġja u l-Istati Uniti) ta' dik it-Taqsima għandhom ikomplu japplikaw skont it-termini tagħhom.5. It-test tat-Taqsima 3 tal-Anness 1 għandu jinqara kif ġej:Minkejja l-Artikolu 3 ta’ dan il-Ftehim, il-linji tal-ajru tal-Istati Uniti ma għandhomx ikollhom id-dritt li jipprovdu servizzi li jġorru biss merkanzija, li mhumiex parti minn servizz li jaqdi lill-Istati Uniti, għal jew minn punti fl-Istati Membri, ħlief għal jew minn punti fir-Repubblika Ċeka, ir-Repubblika Franċiża, ir-Repubblika Federali tal-Ġermanja, il-Gran Dukat tal-Lussemburgu, ir-Repubblika ta’ Malta, ir-Repubblika tal-Polonja, ir-Repubblika Portugiża, ir-Repubblika Slovakka, l-Iżlanda u r-Renju tan-Norveġja.6. Dan li ġej għandu jiżdied fi tmiem l-Artikolu 3 tal-Anness 2:Għall-Iżlanda u għan-Norveġja, dan jinkludi, iżda mhuwiex limitat għal, l-Artikoli 53, 54, u 57 tal-Ftehim dwar iż-Zona Ekonomika Ewropea u r-Regolamenti li jimplimentawhom skont il-Ftehim imsemmi, kif ukoll għal kwalunkwe emenda tagħhom.Anness 2FTEHIM ANĊILLARIbejnIr-Renju tan-Norveġja, bħala l-ewwel parti,l-Iżlanda, bħala t-tieni parti,kif ukollIl-Komunità Ewropea u l-Istati Membri tagħha, bħala t-tielet parti,dwarl-applikazzjoni tal-Ftehim dwar it-trasport bl-ajru bejnl-Istati Uniti tal-Amerika, bħala l-ewwel parti,il-Komunità Ewropea u l-Istati Membri tagħha, bħala t-tieni parti, ir-Renju tan-Norveġja, bħala t-tielet parti,u l-Iżlanda, bħala r-raba’ partiBilli:(1) F’isem il-Komunità u l-Istati Membri, il-Kummissjoni Ewropea nnegozjat Ftehim dwar it-trasport bl-ajru mal-Istati Uniti tal-Amerika skont id-Deċiżjoni tal-Kunsill li tawtorizza lill-Kummissjoni tiftaħ in-negozjati.(2) Il-Ftehim dwar it-trasport bl-ajru bejn il-Komunità Ewropea u l-Istati Membri tagħha u l-Istati Uniti tal-Amerika (il-“Ftehim dwar it-trasport bl-ajru”) kien inizjalat fit-2 ta’ Marzu 2007, ġie ffirmat min-naħa Ewropea fi Brussell fil-25 ta’ April 2007 u min-naħa tal-Istati Uniti f’Washington fit-30 ta’ April 2007 u beda japplika b’mod provviżorju fit-30 ta’ Marzu 2008.(3) L-Iżlanda u r-Renju tan-Norveġja (minn hawn ’il quddiem imsejjaħ “in-Norveġja”), bħala membri integrati għal kollox fis-Suq tal-Avjazzjoni Ewropew permezz tal-Ftehim dwar iż-Żona Ekonomika Ewropea, saru parti mill-Ftehim dwar it-trasport bl-ajru permezz ta’ Ftehim tal-istess data (minn hawn ’il quddiem imsejjaħ “il-Ftehim”), li jinkludi l-Ftehim dwar it-trasport bl-ajru bħala l-Anness I.(4) Jeħtieġ li jkunu stabbiliti arranġamenti proċedurali sabiex ikun deċiż, jekk ikun il-każ, kif għandhom ikunu sospiżi d-drittijiet skont l-Artikolu 21(3) tal-Ftehim dwar it-trasport bl-ajru.(5) Barra minn hekk, jeħtieġ li jkunu stabbiliti arranġamenti proċedurali sabiex in-Norveġja u l-Iżlanda jieħdu sehem fil-Kumitat Konġunt stabbilit skont l-Artikolu 18 tal-Ftehim dwar it-trasport bl-ajru u fil-proċeduri tal-arbitraġġ li dwarhom hemm dispożizzjoni fl-Artikolu 19 tal-Ftehim dwar it-trasport bl-ajru, li jiżguraw il-kooperazzjoni, l-iskambju tat-tagħrif u l-konsultazzjoni meħtieġa qabel il-laqgħat tal-Kumitat Konġunt, kif ukoll sabiex ikunu implimentati ċerti dispożizzjonijiet tal-Ftehim, inklużi dawk dwar is-sigurtà, is-sikurezza, l-għoti u r-revoka tad-drittijiet tat-traffiku u l-appoġġ min-naħa tal-gvern,QED JIĠI MIFTIEHEM KIF ĠEJ:Artikolu 1NotifikaF’każ li l-Komunità u l-Istati Membri tagħha jiddeċiedu li jtemmu l-Ftehim skont l-Artikolu 3 tal-Ftehim jew li ma jkomplux japplikawh b’mod provviżorju, jewinkella li jirtiraw avviżi dwar dan, il-Kummissjoni għandha tgħarraf mill-ewwel lill-Iżlanda u lin-Norveġja dwar dan, qabel ma tgħarraf lill-Istati Uniti tal-Amerika permezz ta’ mezzi diplomatiċi. Bl-istess mod, in-Norveġja u/jew l-Iżlanda għandhom jgħarrfu mill-ewwel lill-Kummissjoni dwar kwalunkwe deċiżjoni ta’ dan it-tip.Artikolu 2In-negozjati tat-tieni stadju u s-sospensjoni tad-drittijiet tat-traffiku1. Il-Kummissjoni għandha twettaq in-negozjati tat-tieni stadju msemmija fl-Artikolu 21(1) tal-Ftehim dwar it-trasport bl-ajru f’isem il-Komunità u l-Istati Membri tagħha. Sabiex in-Norveġja u l-Iżlanda jibqgħu msieħba fil-Ftehim rivedut dwar it-trasport bl-ajru wkoll wara t-tieni stadju tan-negozjati, huma għandhom jieħdu sehem fin-negozjati bħala osservaturi, u għal dak il-għan għandhom ikunu inklużi fix-xogħol ta’ tħejjija tal-Komunità Ewropea bħal kwalunkwe Stat Membru tal-Komunità.2. Jekk ma jkun intlaħaq l-ebda ftehim tat-tieni stadju sa tnax-il xahar mill-bidu tar-reviżjoni li dwarha hemm dispożizzjoni fl-Artikolu 21(3) tal-Ftehim dwar it-trasport bl-ajru, bħal kwalunkwe Stat Membru tal-Komunità u fi żmien il-ħmistax-il ġurnata ta' wara, in-Norveġja u l-Iżlanda jistgħu jgħarrfu lill-Kummissjoni dwar liema drittijiet tat-traffiku li għandhom x’jaqsmu mat-territorju tagħhom, jekk ikun hemm, jixtiequ jissospendu. Dawn id-drittijiet tat-traffiku ma jistgħux jinkludu xi dritt speċifikat fil-ftehimiet imsemmija fl-Anness I tal-Ftehim dwar it-trasport bl-ajru.3. Abbażi tal-avviżi li jkunu waslulha mingħand l-Istati Membri, in-Norveġja u/jew l-Iżlanda, il-Kummissjoni għandha tistabbilixxi lista tad-drittijiet tat-traffiku li għandhom jiġu sospiżi u għandha tgħaddiha lill-Kunsill. Il-President tal-Kunsill, huwa u jaġixxi f'isem il-Komunità u l-Istati Membri tagħha, in-Norveġja u l-Iżlanda, għandu mbagħad jgħarraf lill-Istati Uniti tal-Amerika dwar is-sospensjoni tad-drittijiet tat-traffiku inklużi fil-lista skont l-Artikolu 21(3) tal-Ftehim dwar it-trasport bl-ajru. L-Istati Membri kkonċernati, in-Norveġja u/jew l-Iżlanda għandhom jieħdu l-miżuri meħtieġa sabiex dawn id-drittijiet ikunu sospiżi sa mill-ewwel jum tal-istaġun tat-traffiku tal-Assoċjazzjoni Internazzjonali tat-Trasport bl-Ajru (l-IATA) li jkun jibda mhux anqas minn tnax-il xahar wara d-data li fiha jintbagħat l-avviż dwar is-sospensjoni.4. Minkejja l-paragrafu 3 ta’ dan l-Artikolu, il-Kunsill, huwa u jaġixxi b’mod unanimu fuq proposta min-naħa tal-Kummissjoni, jista' jiddeċiedi li ma jibgħatx avviż dwar is-sospensjoni jew li jirtirah sussegwentement.Artikolu 3Il-Kumitat Konġunt1. Il-Komunità, l-Istati Membri tagħha, in-Norveġja u l-Iżlanda għandhom ikunu rrappreżentati fil-Kumitat Konġunt stabbilit skont l-Artikolu 18 tal-Ftehim dwar it-trasport bl-ajru mir-rappreżentanti tal-Kummissjoni, tal-Istati Membri, tan-Norveġja u tal-Iżlanda.2. Fil-Kumitat Konġunt, il-pożizzjoni tal-Komunità, tal-Istati Membri, tan-Norveġja u tal-Iżlanda għandha titressaq mill-Kummissjoni, ħlief f'oqsma li, fi ħdan l-UE, jaqgħu fi ħdan il-kompetenza esklużiva tal-Istati Membri, f'liema każijiet hija għandha titressaq mill-Istati Membri, mill-Iżlanda u/jew min-Norveġja, kif ikun xieraq.3. Il-pożizzjoni li għandhom jieħdu n-Norveġja u l-Iżlanda fil-Kumitat Konġunt f'dak li għandu x'jaqsam ma’ kwistjonijiet li jaqgħu fi ħdan l-Artikoli 14 jew 20 tal-Ftehim dwar it-trasport bl-ajru jew ma’ kwistjonijiet li ma jeħtiġux li tiġi adottata deċiżjoni li jkollha effetti legali għandha tiġi adottata min-Norveġja u mill-Iżlanda bi qbil mal-Kummissjoni.4. Għal deċiżjonijiet oħra tal-Kumitat Konġunt dwar kwistjonijiet li jaqgħu fi ħdan regolamenti u direttivi li huma inkorporati fil-Ftehim dwar iż-Żona Ekonomika Ewropea, il-pożizzjoni li għandhom jieħdu l-Komunità, l-Istati Membri tagħha, in-Norveġja u l-Iżlanda għandha tiġi adottata mill-Kummissjoni bi qbil man-Norveġja u mal-Iżlanda.5. Għal deċiżjonijiet oħra tal-Kumitat Konġunt dwar kwistjonijiet li ma jaqgħux fi ħdan regolamenti u direttivi li huma inkorporati fil-Ftehim dwar iż-Żona Ekonomika Ewropea, il-pożizzjoni li għandhom jieħdu r-Renju tan-Norveġja u l-Iżlanda għandhom jiġu adottati min-Norveġja u mill-Iżlanda bi qbil mal-Kummissjoni.6. Il-Kummissjoni għandha tieħu miżuri adegwati sabiex ikun żgurat li n-Norveġja u l-Iżlanda jieħdu sehem bis-sħiħ fi kwalunkwe laqgħat ta' koordinazzjoni, konsultazzjoni jew tat-tiswir tad-deċiżjonijiet mal-Istati Membri tagħha, u sabiex ikun żgurat li dawn ikollhom aċċess għat-tagħrif rilevanti bi tħejjija għal-laqgħat tal-Kumitat Konġunt li jkunu se jsiru.Artikolu 4L-arbitraġġ1. Il-Kummissjoni għandha tirrappreżenta lill-Komunità, lill-Istati Membri tagħha u lin-Norveġja u lill-Iżlanda fil-proċeduri tal-arbitraġġ skont l-Artikolu 19 tal-Ftehim dwar it-trasport bl-ajru.2. Il-Kummissjoni għandha, kif ikun xieraq, tieħu miżuri sabiex tiżgura li n-Norveġja u l-Iżlanda jkunu involuti fit-tħejjija u fil-koordinazzjoni tal-proċeduri tal-arbitraġġ.3. Jekk il-Kunsill jiddeċiedi li jissospendi benefiċċji skont l-Artikolu 19(7) tal-Ftehim dwar it-trasport bl-ajru, in-Norveġja u l-Iżlanda għandhom jiġu mgħarrfa b’din id-deċiżjoni. Bl-istess mod, in-Norveġja u/jew l-Iżlanda għandhom jgħarrfu lill-Kummissjoni dwar kwalunkwe deċiżjoni li jkunu ħadu ta’ dan it-tip.4. Kwalunkwe azzjoni xierqa oħra li għandha tittieħed skont l-Artikolu 19 tal-Ftehim dwar it-trasport bl-ajru dwar kwistjonijiet li, fi ħdan l-UE jaqgħu fi ħdan il-kompetenza tal-Komunità, għandha tiġi deċiża mill-Kummissjoni, megħjuna minn Kumitat Speċjali magħmul mir-rappreżentanti tal-Istati Membri maħtura mill-Kunsill u mir-rappreżentanti tan-Norveġja u tal-Iżlanda.Artikolu 5L-iskambju tat-tagħrif1. In-Norveġja u l-Iżlanda għandhom jgħarrfu minnufih lill-Kummissjoni dwar kwalunkwe deċiżjoni li jirrifjutaw, jirrevokaw, jissospendu jew jillimitaw l-awtorizzazzjonijiet ta’ linja tal-ajru tal-Istati Uniti tal-Amerika li jkunu adottaw skont l-Artikoli 4 jew 5 tal-Ftehim dwar it-trasport bl-ajru. Bl-istess mod, il-Kummissjoni għandha tgħarraf minnufih lin-Norveġja u lill-Iżlanda dwar kwalunkwe deċiżjoni ta’ dan it-tip li jkunu ħadu l-Istati Membri.2. In-Norveġja u l-Iżlanda għandhom jgħarrfu minnufih lill-Kummissjoni dwar kwalunkwe talba jew avviż li jkunu għamlu jew li jkun waslilhom skont l-Artikolu 8 tal-Ftehim dwar it-trasport bl-ajru. Bl-istess mod, il-Kummissjoni għandha tgħarraf minnufih lin-Norveġja u lill-Iżlanda dwar kwalunkwe talba jew avviż ta’ dan it-tip li jkunu għamlu l-Istati Membri jew li jkun waslilhom.3. In-Norveġja u l-Iżlanda għandhom jgħarrfu minnufih lill-Kummissjoni dwar kwalunkwe talba jew avviż li jkunu għamlu jew li jkun waslilhom skont l-Artikolu 9 tal-Ftehim dwar it-trasport bl-ajru. Bl-istess mod, il-Kummissjoni għandha tgħarraf minnufih lin-Norveġja u lill-Iżlanda dwar kwalunkwe talba jew avviż ta’ dan it-tip li jkunu għamlu l-Istati Membri jew li jkun waslilhom.Artikolu 6Is-sussidji u l-appoġġ mill-gvern1. Jekk in-Norveġja jew l-Iżlanda jkunu jaħsbu li sussidju jew appoġġ li jkun qed jitqies jew li jkun qed jingħata minn entità governattiva fit-territorju tal-Istati Uniti tal-Amerika jkun se jkollu l-effetti kompetittivi negattivi msemmija fl-Artikolu 14(2) tal-Ftehim dwar it-trasport bl-ajru, għandhom jiġbdu l-attenzjoni tal-Kummissjoni dwar din il-kwistjoni. Jekk Stat Membru jkun ġibed l-attenzjoni tal-Kummissjoni dwar kwistjoni simili, il-Kummissjoni għandha, bl-istess mod, tiġbed l-attenzjoni tan-Norveġja u tal-Iżlanda dwar din il-kwistjoni.2. Il-Kummissjoni, in-Norveġja u l-Iżlanda jistgħu jkellmu lil din l-entità jew jitolbu li jkun hemm laqgħa tal-Kumitat Konġunt stabbilit skont l-Artikolu 18 tal-Ftehim dwar it-trasport bl-ajru.3. Il-Kummissjoni, in-Norveġja u l-Iżlanda għandhom jgħarrfu lil xulxin minnufih meta jiġu kkuntattjati mill-Istati Uniti tal-Amerika skont l-Artikolu 14(3) tal-Ftehim dwar it-trasport bl-ajru.Artikolu 7It-tmiem1. Kwalunkwe Parti tista’, fi kwalunkwe ħin, tgħarraf lill-Partijiet l-oħra, bil-miktub, permezz ta’ mezzi diplomatiċi, dwar id-deċiżjoni tagħha li ttemm dan il-Ftehim Anċillari jew l-applikazzjoni provviżorja tiegħu. Dan il-Ftehim Anċillari għandu jintemm jew m’għandux jibqa’ japplika b’mod provviżorju f’nofsillejl skont il-GMT sitt xhur wara l-jum tal-avviż bil-miktub dwar it-tmiem jew dwar in-nuqqas ta’ tkomplija tal-applikazzjoni provviżorja, sakemm dan l-avviż ma jkunx irtirat qabel it-tmiem ta’ dan il-perjodu bi qbil bejn il-Partijiet.2. Minkejja kwalunkwe dispożizzjoni oħra ta’ dan l-Artikolu, jekk il-Ftehim jintemm jew ma jibqax ikun applikat b’mod provviżorju, dan il-Ftehim Anċillari għandu jintemm jew ma jibqax japplika b’mod provviżorju fl-istess ħin.Artikolu 8L-applikazzjoni provviżorjaSakemm dan il-Ftehim Anċillari jidħol fis-seħħ skont l-Artikolu 9, il-Partijiet għandhom jiftehmu, skont il-liġijiet nazzjonali tagħhom, biex japplikawh b’mod provviżorju sa mid-data li tkun l-iktar tard mid-data ta’ meta jkun iffirmat dan il-Ftehim Anċillari u d-data tal-applikazzjoni provviżorja speċifikata fl-Artikolu 5 tal-Ftehim.Artikolu 9Id-dħul fis-seħħDan il-Ftehim Anċillari għandu jidħol fis-seħħ jew (a) xahar wara d-data tal-aktar nota tard fl-iskambju ta’ noti diplomatiċi bejn il-Partijiet li jikkonfermaw li jkunu tlestew il-proċeduri kollha meħtieġa biex dan il-Ftehim Anċillari jidħol fis-seħħ, jew (b) fid-data tad-dħul fis-seħħ jew tal-applikazzjoni provviżorja tal-Ftehim, skont liema minnhom jiġi l-aħħar.B’XHIEDA TA’ DAN, il-firmatarji t’hawn taħt, li huma awtorizzati kif xieraq għal dan il-għan, iffirmaw dan il-Ftehim Anċillari.MAGĦMUL fi tliet kopji fi ………., f’dan il- ………. jum ta’ ……………., bl-Ingliż.Għar-Renju tan-Norveġja:Għall-Iżlanda:Għall-Komunità Ewropea: